Tagemmunt Azzuz

Tagemmunt Ɛezzuz , d taddart i d-yuzgan di tmurt n leqbayel tamdint n Tizi Wezzu , d nettat i d adeg-aɣella n tɣiwant n At Maḥmud .

Timella

Tezga-d Tgemmunt Ɛezzuz deg tiɣilt yesɛan kṛaḍ idisan, anda taqacuct tella af 805 m.

Taddart agi d yiwet ger tuddar timeqqṛanin i d-yuzgan deg iɣallen ger izuɣaṛ n Tizi Wezzu d wid Iwaḍiyen. Di taggara n timiḍi tis 19, llan azal n 1300 imdanen di Tagemmunt Ɛezzuz akken i d-yenna mass Henri Genevois deg udlis is Un village kabyle Taguemount Azouz ... [ 1 ] kter n wayen yellan di temdint n Tizi wezzu di lawan-nni. Aseggas n 1967 llan kan azal n 1650 yemdanen.

Abrid seg anda ad tkecmeḍ ɣer Tgemmunt Ɛezzuz d win i d-ibdan seg Akal Aberkan di Larebɛa n At Dwala , RN 30/Avrid Aɣelnaw wis 30, d win yettawin daɣen ar Tizi Hibel d Tawrirt Musa Waɛmar.

Tezziyazd i Tgemmunt Ɛezzuz seg ugafa, Tawrirt Musa Waɛmar, seg unẓul-agmuḍ, Agni Ɛrus d Tizi Hibel , seg unẓul, Iwaḍiyen , seg Umalu, taddart Icardiwen , seg ugafa-umalu, taɣiwant n At Dwala , taddart n At Bu Yeḥya d Timegnunin .

Tarakalt

Iderman/ Ixeṛban/ Tiwaculin

Tiwaculin n tebdelt tafṛansist

M'akken teɣli Tmurt n leqbayel zdat udabu afṛansi (1857 - 1871), taneggarut agi, tesnulfa-d ayen umi neqqaṛ di lawan nni Les bureaux Arabes . wigi iwakken ad beddlen yark ismawen n twaculin iqbayliyen dɣa ad naf tiwaculin n tagemmunt ɛezzuz am tidak n tuddar nniḍen bḍan-t yark d ticriḥin:

Tijmuya

Tajmayt n At Cemlul, zik-nni tella d tabburt n taddart, deg-s imɣaren sɛeddayen tigdi n ukud-nsen tqeṣṣiren gar-asen, daɣen ḍemnen taɣlist n taddart, deg unẓul n tejmayt n At Cemlul tella tin umi neqqar tajmayt n wadda.

Deg iseggasen 70', aman d trisiti kecmen-d taddart, Tagemmunt tebda tettimɣur, ixxamen n zik, ǧǧan amḍiq i lebni amaynut, imdanen ssaramen tudert tatrart, tikariyas, ikamyunen d ixxamen ɣef leryuf iberdan ttwakfḍen, annecta d-ayen iǧǧan ad yeḍru usefli axatar di tudert n yemdanen, di tudert n zik-nni s umaẓlay di tudert n tilawin Tgemmunt Ɛezzuz.

Tizi Asker

Tizi Asker neɣ Tizi n laṣkar, d amekkan yettwasnen aṭas di taddart acku dinna i tt-nejmaɛen irgazen taddart yal ass, ma nuɣal-d ɣer y isem Tizi Asker, yella-d si zman n Fṛansa , aladɣa di lawan-nni mi tella Fṛansa deg akal n tumrt n leqbayel, ssuffuɣen-d lɣaci ɣer Tizi, iwakken at ...

Tamselyut